钦定古今图书集成/明伦汇编/家范典/第002卷 > 李昌龄乐善录 > 《子弟》
## 钦定古今图书集成/明伦汇编/家范典/第002卷 > 李昌龄乐善录 > 《子弟》

“今子弟之大失者有三：自少即思衣服之鲜华，饮食
之丰美，惟利己之骄惰安逸，而不恤人之规正，一也；
不知诵读经史，惟事嬉游度日，稠人广坐，论古今之
道则懵无所知，闻世俗之言则欣然而喜，既不知耻，
习以为常，二也；身既无学，且复忌人之学，故于胜己
者则远而不近，于佞己者则悦而相亲，所言莫非庸
下所思莫非颇僻，三也。有此三失，父母兄弟所不喜，
君子长者所不与，上官钜人所不肯荐扬，欲立身成
名，起家以光其祖宗，可乎？苟能甘淡泊而务学问，近
有德而远下流，则所知者圣贤之道，所闻者正大之
言，所交者正大之士，所行者向上之事，如此岂不足
以成名乎哉？为子弟者，幸毋以予言”为耋。